Document ID: /roh_data/filtered/fineweb-2-filterrobots_roh.jsonl.gz/15384

Roger Federer ha gudagnà per l’otgavla giada il turnier da Grand Slam a Wimbledon. En il final ha il Svizzer battì il Croat Marin Cilic cleramain en trais set cun 6:3, 6:1 e 6:4. Grazia a questa victoria è Federer il victur da record a Wimbledon – er è Federer il pli vegl victur dal turnier. Ultra da quai èsi gia ses 19avel titel da Grand Slam en sia carriera.
A partir da l’autr’emna è Federer il numer 3 dal mund. Quai davos il Scot Andy Murray ed il Spagnol Rafael Nadal.
Nizzegià la gronda schanza
Roger Federer ha nizzegià la gronda schanza da daventar sulet victur da record a Wimbledon.
Era Martina Hingis triumfescha
Ensemen cun il Brit Jamie Murray ha Hingis gudagnà la concurrenza maschadada, il mixed. En il final ha il duo battì Henri Kontinen e Heather Watson en dus sets cun 6:4 e 6:4. Per Hingis è quai il 23avel titel da Grand Slam da sia carriera: 5 giadas ha ella gudagnà en la concurrenza singula, 12 giadas en il dubel e 6 giadas en il mixed.
RR sportissimo 17:00